Institutio his- 
torica. 
Directio. 
Origo. 
( 54 ) 
Pori isti jam diutius detecti fuere, quam quidem organa respirationis 
interna , de quibus nunc etiam auctores valde dissentiunt. THillis 
(an. brut. ) primus, poros detexit, et eorum meliorem dat descriptio- 
nem, quam nonnulli recentiores , illosque asserit, tracliiis quibusdam 
respondere. Cl. Montegre , ( Mem . surle Lomb. terr . ) pororum figuram 
delineavit, et cum Cl. Carus } THillisii sententiam sequitur. Hi quidem 
auctores unam tantummodo pororum seriem Lumbricis tribuunt, cum e 
contra Cl. Home et Cl. De Blainville amnesque istorum anatomicorum 
operum sectatores, binas pororum series in Lumbricis esse contendunt. 
Nobis vero, absque ullo dubio videtur , unicam solummodo seriem inveniri. 
Qui eum De Blainville binas series animadverti crediderunt , unam 
ad dextrum , alteram vero ad sinistrum latus singuli arinuli posuerunt. 
JHillis et alii, qui unam tantum seriem notaverunt, illam longitudinalem, 
ab ano per medium dorsum ad caput extensam dicunt. Haec quidem obser- 
vatio recte sese habet, et deinde videbimus, quomodo et quam obrem fal- 
sam de bis poris notionem alii habuerint. Certiores ut evadamus de veritate 
istius opinionis, sequens instituamus experimentum: Lumbricus 6 ad 7 
pollicum longitudinem habens, interficiatur ope acidi acetici aqua diluti, 
macerationi submittatur 48 horarum ; tunc epidermide potest facillime 
spoliari dorsum: quo facto, sumamus Lumbricum et, ventro leniter de- 
presso, videmus poros aperiri singula in intersectione annutorum, ipsosque 
poros liquorem quemdam fuscum emittentes, cujus liquoris color om- 
nino convenit cum colore istius lineae longitudinalis ab ano per dorsum 
ad caput extensae; nobis hic liquor nihil aliud videtur, nisi effectus de~ 
compositionis materiei istius colorantis, quae materies in nostro experi- 
mento per transsudationem vel ejectionem trans poros conspicua evadebat. 
Hic vero liquor ex singulis poris , non secus ac fumus e culmine erum- 
pit; eoque magis profluit, quo majorem vim in comprimendo ventro ad- 
hibemus, aliquando quidem tanta abundantia fluit, ut vel ipsam aquam, 
qua Lumbricus immergitur, tingat. ( fig. 8. tab. XIH bis. ) 
Hoc quidem in experimento pori tam manifeste apparet, ut nullo 
modo de existentia unius seriei pororum longitudinalis et dorsalis dubitare 
possimus. Haec vero series non, uti credi posset, sub caput vel immediate 
